17:30 - המסחר ננעל: מדד ת"א 35 ירד ב-0.5%, ת"א 125 ירד ב-0.6%; טבע טיפסה ב-2.9% ובזק עלתה ב-1.8% בפסגת ת"א 35, החברה לישראל ירדה ב -2.9% בתחתית המדד; ת"א בנקים איבד 1.4% - דיסקונט ירד ב-2.4%, לאומי איבד 1.4% מערכו, מזרחי טפחות נחלש ב-1%; את ת"א 90 הובילה קומפיוג'ן שקפצה ב-7.8% לאחר הדוחות, באטמ ירדה ב-3.4% בתחתית המדד.
בסיכום שבועי: מדד ת"א 35 ירד ב-0.3%, ת"א 125 עלה ב-0.2%; איירפורט סיטי רשמה עלייה שבועית של 6.8% בראש ת"א 35, הראל השקעות התחזקה ב-4.5%, לייבפרסון סגרה נפילה שבועית של 25.4% שמרביתה נרשמה ביום ראשון, לאחר פרסום הדוחות בסוף השבוע בניו יורק; את ת"א 90 הובילה השבוע קומפיוג'ן שרשמה קפיצה שבועית של 14.9% (מחציתה נרשמה היום כאמור), קבוצת אשטרום טיפסה ב-10.8% במקום השני, קמהדע סוגרת שבוע עם ירידה כוללת של 6% בתחתית המדד.
ת"א ביטוח הוביל את המדדים הענפיים של הבורסה עם עלייה של 3.7% (בין הבולטות - מגדל רשמה עלייה שבועית של 8%, אלשטולר שחם גמל של 7.5%); ת"א ביומד סגר עלייה שבועית של 3.6% במקום השני (כן פייט קפצה ב-23.94%, אלרון ב-21.7%). המדד הגרוע ביותר השבוע היה ת"א תקשורת שרשם ירידה כוללת של 1.7% (מחשוב ישיר רשמה ירידה שבועית של 5.5% בתחתית).
14:35 - ועד עובדי בזק	הודיע היום (ה') להנהלת החברה כי הוא פותח בעיצומים לאור הסחבת המתמשכת במשא ומתן בנוגע לכניסת בעלי השליטה החדשים – קרן סרצ'לייט ודוד פורר. החל מהיום, יעצרו העובדים את תהליך הכנת הדו"חות הכספיים השנתיים, כמו גם את הכנת התשקיף; הנפקת החשבוניות ללקוחות תיעצר; פיתוח פרויקט הסיבים האופטיים יושהה; ובימי שישי לא יישארו טכנאים תורנים לתיקונים והתקנות. מניית בזק יורדת ב-1%.
13:00 - לפידות קפיטל מפרסמת הצעת רכש מלאה ל-3.6 מיליון ממניות סאני אלקטרוניקה, המהוות 24.78% ממניות החברה, במחיר שגבוה ב-15.7% ממחיר הסגירה של המניה. התמורה הכוללת של הצעת הרכש תעמוד על 13.5 מיליון שקל. מניית סאני מזנקת ב-20%.
11:15 - חברת הבת של אלוני חץCarr Properties רוכשת 50% מקומפלקס של שני בנייני משרדים בבוסטון לפי שווי של 485 מיליון דולר לכל הקומפלקס - זאת אומרת חצי מהסכום. לפי הדיווח של אלוני חץ, בכוונת החברה הבת והשותף שמחזיק במחצית השניה של הקומפלקס ליטול הלוואה של כ-280 מיליון דולר כנגד השיעבוד של הקומפלקס כך שמרכיב ההון העצמי שאותו תשקיע Carr בעסקה צפוי לעמוד על כ-105 מיליון דולר.
11:05 - אול-יר חתמה על מזכר הבנות לא מחייב למימון מחדש בסכום של עד 675 מיליון דולר: בתגובה לחתימה מצד חברת הנדל"ן האמריקאית, אגרות החוב שלה מטפסות בבורסה. לפי מזכר העקרונות, חלק הארי של הסכום, 658.5 מיליון דולר, ניתן יהיה למשיכה מיידית במועד ההשלמה והיתרה בסך של 16.4 מיליון דולר תהיה ניתנת למשיכה בכפוף לעמידה באמות מידה פיננסיות נוספות.
11:00 - מנהל חטיבת ההשקעות במגדל	אסף שהם הודיע על פרישה: הודעתו מגיעה על רקע עימות חריף בין יו"ר החברה ניר גלעד והמנכ"ל רן עוז, לבין בעל השליטה שלמה אליהו - שהתנגד לדרישתם של השניים להחליף את שהם; כעת עשויה התפטרותו לרכך את המתח הקיים בין בכירי החברה.
10:15 - בורסת ת"א נפתחה בעליות קלות על רקע הנעילה החיובית אמש בניו יורק והעליות בבורסות שנגחאי וטוקיו הבוקר: המדדים המובילים ת"א 35 ות"א 125 עולים ב-0.1%. נייס מתחזקת ב-2.4%, בראש המדד המוביל, טבע מוסיפה "רק" 1.4%, למרות הארביטראז' החיובי עמו שבה מניו יורק, כשברקע דיווח שלה לאחר הנעילה בוול סטריט על כישלון בניסוי תרופתי בתסמונת הטורט. קומפיוג'ן הדואלית עולה ב-3.8%, צפויה לפרסם היום דוחות.
9:55 - זינוק בהוצאות והסכם חדש עם לאומי	חתכו ב-2019 את רווחי מקס ב-38%: חברת כרטיסי האשראי מציגה זינוק חד של 22.5% בהכנסות הריבית בזכות שינוי בתמהיל האשראי, אך העלייה בהוצאות המימון קיזזו את ההכנסות; מקס חושפת - כרטיס האשראי החדש שלה סקיימקס כבר במחזור חודשי של 100 מיליון שקל; בכוונת מקס להשיק אפליקציית תשלומים כבר במחצית השניה של 2020.
8:40 - האוצר בוחן: חברות הביטוח יחויבו לחשוף מידע לשחקני פינטק - המשרד מקדם תזכיר חוק שנוטל את הפיקוח על חברות פינטק מידי רשות שוק ההון ומעביר אותו לרשות ני"ע. בשלב הראשון, החוק יאפשר לשחקני פינטק גישה למידע של לקוחות בבנקים ובחברות האשראי.
7:15 - צדיק בינו מקדם את מינוי המנכ"לית סמדר ברבר־צדיק ליו"רית הבינלאומי	- בעל השליטה בבנק מנהל מגעים לאישור המינוי מול בנק ישראל. זאת, על רקע החשש מפגיעה באיזון בבנק בגלל הקרבה שלו לברבר־צדיק, ועל רקע העובדה כי היא עשויה להידרש לתקופת צינון כפי שנקבע בתקדים מינויה של גליה מאור ליו"רית לאומי.
7:05 - אשראי חוץ בנקאי: איחוד ראשון בין חברה ציבורית לפרטית - חברת האשראי החוץ בנקאי ערך פיננסים, הנסחרת בבורסה בתל אביב בשווי 69.4 מיליון שקל, דיווחה אמש על רכישת מלוא מניותיה של חברת אשראי חוץ בנקאי בשם קרן מפרש לפי שווי של 13 מיליון שקל.
7:00 - בורסת ת"א תיפתח הבוקר על רקע מגמה מעורבת הבוקר באסיה (בורסת שנגחאי מטפסת ב-0.5%, הונג קונג מאבדת 0.8%וטוקיו מוסיפה 0.2%) ומול נעילה חיובית בוול סטריט (נאסד"ק עלה ב-0.9% ו-S&P 500 טיפס ב-0.5% - שני המדדים קבעו שיאים חדשים, דאו ג'ונס הוסיףף 0.4% לערכו).
אתמול נרשמה בבורסה נעילה חיובית: המדדים המובילים ת"א 35 ו-125 טיפסו ב-1.2% על רקע העליות בשווקים בעולם - טבע קפצה ב-6.9% (פתחה חזק גם בוול סטריט), אקסלנז נסקה ב-60.9% על רקע מכירתה, סומוטו זינקה ב-10.6% אחרי דיווח על מכירת פעילות מכירת הפצת האפליקציות. מזרחי ירד ב-1.6% לאחר הודעת העזיבה של המנכ"ל פרשר, אך ת"א בנקים עלה ב-1.2% ופועלים זינק ב-2.1%. עוד בלטו: אשטרום נכסים התחזקה ב-4.2% במחזור חריג (כמעט פי 20), החברה האם קבוצת אשטרום טיפסה ב-5.5%. סלקום נחתכה ב-4.6%.